Účastník ZPC	
Meno, priezvisko, titul:	Michal Gabarík, Mgr. 	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Škótsko, Glasgow	
Organizátor:	European Agency for Special Needs and Inclusive Education	
Termín:	9. – 11. 11. 2016	
Účel:	Pracovné rokovania k 2. (následnej) návšteve kampusu Calderglen High a Sanderson High School	
Rokovací jazyk:	AJ	
	
Rámcový program
podľa pozvánky

Stručný priebeh	

9. 11. 2016 
–	uvítacie príhovory členov EA a vedenia Calderglen High School, 
–	prezentácia „Growth mindset and wellbeing“ – vybraní učitelia z Calderglenu prezentovali posun v pedagogickej práci, s akcentom na myslenie a budovanie konštruktívnej atmosféry v pedagogickom zbore, s významnými pozitívnymi výsledkami v spokojnosti žiakov i učiteľov, ktorá sa následne prenáša aj do prospechu žiakov, 
–	prezentácia implementácie národného programu „National Improvement Framework for Scotland“ v kontexte od predchádzajúcej návštevy. Riaditeľkou Calderglenu a ďalšími členmi vedenia boli prezentované výsledky zapracovania odporúčaní EA z predchádzajúcej návštevy a národného programu. Boli prezentované kvantitatívne dáta preukazujúce signifikantné zlepšenie sa žiakov v dosahovaní národného štandardu N5, v porovnaní s predchádzajúcimi rokmi, ako aj v porovnaní s národným priemerom a ďalšími štatistickými ukazovateľmi, 
–	nasledovala práca v užších pracovných skupinách: 
o	 1. Prezentovanie projektu „Developing Young Workforce,“ prostredníctvom, ktorého majú žiaci (najmä slabšie prospievajúci) možnosť získať prax vo vybraných firmách už počas nižšieho sekundárneho vzdelávania. Nasledovala diskusia, v ktorej boli komparované príklady a možnosti odborného vzdelávania/praxe žiakov krajín, z ktorých pochádzali participanti. Dvaja žiaci školy prezentovali aký konkrétny prínos má pre nich prax, ktorej sa zúčastňujú a následne odpovedali na otázky participantov. 
o	 2. Prezentácia celoškolského prístupu k zvyšovaniu čitateľskej a matematickej gramotnosti žiakov. Vybraní učitelia na konkrétnych príkladoch prezentovali sieťovanie učiteľov s uvedeným cieľom, prostredníctvom spoločnej tvorby podkladov a učebných materiálov. Napr. fakulta matematiky (pozn. v našom kontexte metodické združenie alebo predmetová komisia) tvorila podklady pre učiteľov iných predmetov, s akcentom na intenzívne rozvíjanie matematickej gramotnosti integrovaného do obsahu učiva daného predmetu. Nasledovala diskusia a otázky ku komparácii jednotlivých prístupov v ostatných štátoch. Všetci zúčastnení ocenili prístup prezentovaný učiteľmi, zároveň však nezostala zodpovedaná otázka rozvíjania gramotnosti u žiakov na nižších stupňoch vzdelávania, kde je táto potreba, podľa všetkých zúčastnených podstatne akútnejšia. 
o	 3. Prezentácia stratégií školy pre vytváranie vhodných kurikulárnych príležitostí pre všetkých žiakov. Nakoľko škótsky a slovenský školský systém sa výrazne líšia pre pochopenie tejto stratégie je potrebný hlbší vhľad do škótskeho vzdelávacieho systému. Veľmi simplifikovane možno povedať, že Calderglen si vytvára vlastné predmety s nižším obsahovým a výkonovým štandardom pre slabšie prosperujúcich žiakov. Postupným absolvovaním týchto predmetov môže žiak dosiahnuť národný štandard N4 alebo N5. Alebo ide o predmety, ktoré získali akreditáciu a ich absolvovaním má žiak rozšírené možnosti pracovného uplatnenia – napr. Kozmetika, „Beauty therapy,“ a i. Takýto systém je zásadne odlišný nielen od stredoeurópskych školských systémov, kde úpravu kurikula pre žiakov so ŠVVP vypracovávame individuálne v IVP. 
10. 11. 2016 – celodenné workshopy v Calderglen High, ktoré boli zamerané na konkrétne problémy a ťažkosti kampusu Calderglen a Sanderson. Zameranie otázok bolo čisto praktického charakteru napr. Ako konkrétne budovať resilenciu a sebavedomie žiakov?, Ako zvýšiť zapojenie rodičov? Ako pomôcť nižšie prospievajúcim chlapcom?, Ako budovať sebavedomie učiteľov a sebadôveru v ich odborné rozhodnutia?, Ako zlepšiť ducha školy s akcentom na konkrétne problémy?, Ako viac zapojiť žiakov z Calderglenu do diania v Sandersone (špeciálna škola)?, Ako odstrániť nálepku „špeciálnej školy“? a pod. 
Na tieto otázky boli vedeniu a pedagogickým zamestnancom poskytované odpovede v praxe a výskumov zúčastnených participantov v 3 a neskôr v 6 skupinách, kde bol dostatočný priestor na diskusiu i konštruktívnu kritiku. 
Na konci dňa boli závery sumarizované do kategórií vyššieho rádu a budú publikované v materiáloch EA. 

11. 11. 2016 – Členmi EA boli prezentované zhrňujúce zistenia a odporúčania pre prax, za prítomnosti 50 zástupcov školskej politiky Škótska (ministerstvo, inšpekcia, zástupcovia zriaďovateľov, riaditelia iný škôl). Následne prebiehali neformálne diskusie participantov a zástupcov školskej politiky. 
	
Odporúčania a závery	

Z hrubých záverov, a po komparácii prístupov v ostatných členských krajinách možno pre SR identifikovať nasledovné odporúčania:
-	ako zásadné pre zavedenie inkluzívneho vzdelávania a napĺňania Dohovoru (čl. 24) sa javí taká systémová zmena, ktorá zaručí potrebnú podporu škôl, tak, aby inklúzia bola postupne zavedená „zdola“ (pozn. príklad neúspešného systémového riešenia „zhora“ možno pozorovať v súčasnosti vo viacerých krajinách EU), 
-	vymanenie sa z konceptu vedeckých a legislatívnych redefinícií pojmu inklúzia a zameranie sa na nadobúdanie kompetencií všetkých žiakov,
-	principiálnou potrebou pre adekvátne vzdelávanie všetkých žiakov je: 
o	 zrušenie akýchkoľvek rebríčkov škôl závislých na národných testovaniach (vychádzajúc z veľmi vážnych negatívnych skúseností viacerých štátov),
o	sloboda školy (viac právomocí zasahovať do kurikula, tak, aby sa škola prispôsobila žiakom), 
o	kvalitná VŠ príprava učiteľov (osobnostne i kompetenčne pripravení absolventi pedagogických fakúlt, schopní sebakriticky pristupovať k svojej práci, schopní merať vlastné výsledky prostredníctvom výsledkov svojich žiakov),
o	spokojní učitelia (finančne adekvátne ohodnotení, s dostatkom odbornej podpory, dobrá klíma v škole), 
o	vyšší akcent výchovy a vzdelávania na sebavedomie, komunikačné, prezentačné schopnosti a kritické myslenie žiakov (vzhľadom na rýchlo sa meniaci pracovný trh, je možné, že povolanie, ktoré budú súčasní žiaci po ukončení vzdelávania vykonávať, ešte neexistuje), 
o	dostatočný podporný personál v škole (s dôrazom na prevenciu), 
o	zvyšovanie angažovanosti rodičov a zapájanie ich do chodu školy.  
 	
Očakávaný prínos	

Vytvorenie podkladov pre akčné dokumenty a odporúčania EA, ktoré budú zverejnené na webovom sídle a doručené národným koordinátorom a reprezentantom z jednotlivých krajín. 
	
Prehľad prinesenej dokumentácie a miesto jej uloženia	
Výstupné materiály z rokovania budú prístupné na stránke Agentúry – www.european-agency.org	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: Michal Gabarík	
Dátum: 	
Správu schválil: doc. PhDr. Ľudovít Hajduk, PhD., riaditeľ ŠPÚ